CELEX: 62011TN0644
Language: mt
Date: 2011-12-09 00:00:00
Title: Kawża T-644/11 P: Appell ippreżentat fid- 9 ta’ Diċembru 2011 minn Eugène Emile Kimman mis-sentenza mogħtija fid- 29 ta’ Settembru 2011 mit-Tribunal għas-Servizz Pubbliku fil-Kawża F-74/10, Kimman vs Il-Kummissjoni

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/14
            
         Appell ippreżentat fid-9 ta’ Diċembru 2011 minn Eugène Emile Kimman mis-sentenza mogħtija fid-29 ta’ Settembru 2011 mit-Tribunal għas-Servizz Pubbliku fil-Kawża F-74/10, Kimman vs Il-Kummissjoni
   (Kawża T-644/11 P)
   2012/C 65/27
   Lingwa tal-kawża: il-Franċiż
   
      Partijiet
   
   
      Appellanti: Eugène Emile Kimman (Overijse, il-Belġju) (rappreżentanti: L. Levi u M. Vandenbussche, avukati)
   
      Parti oħra fil-proċedura: Il-Kummissjoni Ewropea
   
      Talbiet
   
   L-appellanti titlob lill-Qorti Ġenerali jogħġobha:
   
               —
            
            
               tannulla s-sentenza tat-Tribunal għas-Servizz Pubbliku tal-Unjoni Ewropea tad-29 ta’ Settembru 2011 fil-Kawża F-74/10;
            
         
               —
            
            
               bħala konsegwenza, tilqa’ t-talbiet tal-appellanti fl-ewwel istanza u għaldaqstant,
               
                           —
                        
                        
                           tannulla r-rapport ta’ evalwazzjoni tal-appellanti għall-2008;
                        
                     
                           —
                        
                        
                           tikkundanna lill-appellata għall-ispejjeż kollha;
                        
                     
         
               —
            
            
               tikkundanna lill-appellata għall-ispejjeż fl-intier tagħhom taż-żewġ istanzi.
            
         
      Aggravji u argumenti prinċipali
   
   Insostenn tal-appell tagħha, l-appellanti tinvoka erba’ aggravji.
   
               (1)
            
            
               L-ewwel aggravju bbażat fuq ksur tal-artikolu 6(8) tal-Anness I tad-dispożizzjonijiet ġenerali ta’ implementazzjoni tal-Artikolu 43 tar-Regolamenti tal-Persunal tal-Unjoni Ewropea, ta’ żnaturament tal-elementi tal-fajl kif ukoll ksur tal-istħarriġ ta’ żball manifest ta’ evalwazzjoni waqt l-eżami magħmul mit-TSP tal-motiv ibbażat fuq in-nuqqas li tittieħed in kunsiderazzjoni mill-evalwatur l-opinjoni tal-grupp ad hoc.
               
            
         
               (2)
            
            
               It-tieni aggravju bbażat fuq żnaturament tal-fajl u tal-oneru tal-prova u ta’ ksur mit-TSP tal-obbligu tiegħu ta’ motivazzjoni waqt l-eżami mit-TSP tal-motiv ibbażat fuq l-irregolarità tal-proċedura tal-appell u ta’ nuqqas ta’ motivazzjoni tar-rapport ta’ evalwazzjoni kkontestat fl-ewwel istanza.
            
         
               (3)
            
            
               It-tielet aggravju bbażat fuq ksur tal-istħarriġ tal-obbligu ta’ motivazzjoni u tal-iżball manifest ta’ evalwazzjoni kif ukoll ksur tal-artikolu 4(6) tad-dispożizzjonijiet ġenerali ta’ implementazzjoni tal-Artikolu 45 tar-Regolamenti tal-Persunal waqt l-eżami magħmul mit-TSP tal-ilment bbażat fuq in-nuqqas li tittieħed inkunsiderazzjoni l-ħidma mwettqa mill-appellanti fl-interess tal-istituzzjoni.
            
         
               (4)
            
            
               Ir-raba’ aggravju bbażat fuq żnaturament tal-fajl u fuq nuqqas ta’ osservanza tal-oneru tal-prova u tal-istħarriġ ta’ żball manifest ta’ evalwazzjoni waqt l-eżami magħmul mit-TSP tal-ilment dwar l-evalwazzjoni tal-evalwatur tal-osservanza jew le mill-appellanti tal-allegata riorganizzazzjoni tas-servizz bi prova mill-2008.